Държавен вестник, бр. 71, 2018 г., стр. 53

БРОЙ  71	
Д Ъ Р Ж А В Е Н  В Е С Т Н И К 	
СТР.  53  
ните демонстрират постоянна ангажираност 
към принципите на правовата държава и им 
отдават специално значение, включително на 
независимостта на съдебната власт, достъпа до 
правосъдие и правото на справедлив процес.
2. Страните ще си сътрудничат за по-на­
татъшното развитие на функционирането на 
институциите в областите на правоприлага­
нето и правораздаването, включително чрез 
изграждане на капацитет.
Член 103
Правно сътрудничество
1. Страните се съгласяват да развиват съ­
дебно сътрудничество по гражданскоправни 
въпроси, по-специално по отношение на рати­
фицирането и изпълнението на многостранни 
конвенции за съдебно сътрудничество по граж­
дански въпроси, и по-специално Конвенциите 
на Хагската конференция по частно междуна­
родно право в областта на международното 
правно сътрудничество и съдопроизводство, 
както и закрилата на децата.
2. Страните се съгласяват да улесняват и 
насърчават алтернативни средства за уреждане 
на граждански и търговски спорове, винаги, 
когато това е възможно и в съответствие с 
действащите международни инструменти.
3. По отношение на наказателноправните 
въпроси страните ще се стремят да засилят 
съдебното сътрудничество за правна взаимо­
помощ и екстрадиране. Това включва, когато 
е уместно, присъединяването към съответните 
международни инструменти на Организацията 
на обединените нации, включително Римския 
статут на Международния наказателен съд 
по член 7 от настоящото споразумение, и 
тяхното прилагане.
Член 104
Защита на лични данни
1. Страните се съгласяват да си сътрудничат 
за подобряване на равнището на защита на 
лични данни до най-високите международни 
стандарти, такива като, inter alia, Насоките 
на Организацията на обединените нации за 
регулиране на компютризирани досиета с 
лични данни (Резолюция 45/95 на Общото 
събрание на ООН от 14 декември 1990 г.).
2. Сътрудничеството по защитата на лични 
данни може да включва, inter alia, техническа 
помощ под формата на обмен на информация 
и експертен опит.
Член 105
Сътрудничество в областта на миграцията 
и убежището
1. Страните отново потвърждават значе­
нието на съвместното управление на мигра­
ционните потоци между своите територии. 
С оглед укрепване на сътрудничеството по­
между си те установяват всеобхватен диалог 
по всички въпроси, свързани с миграцията, 
включително незаконната миграция, контра­
бандата на мигранти и трафика на хора, както 
и включването на въпросите на миграцията 
в националните стратегии за икономическо и 
социално развитие на областите на произход 
на мигрантите.
2. Сътрудничеството се основава на оценка 
на конкретните нужди, извършена при взаим­
ни консултации между страните и проведена 
съгласно съответното законодателство на Съ­
юза и национално законодателство, което е в 
сила. По-специално тя се съсредоточава върху:
а) корените на миграция;
б) разработването и прилагането на наци­
онално законодателство и практики по 
отношение на международната защита 
с оглед изпълнението на разпоредбите 
на Женевската конвенция от 1951 г. за 
статута на бежанците и на Протокола 
от 1967 г., както и на други приложими 
международни инструменти, както и за 
осигуряване спазването на принципа 
на забрана за обратно връщане (non-
refoulement), като се признава, че Ирак 
все още не е страна по Женевската кон­
венция от 1951 г. за статута на бежанците 
и Протокола от 1976 г., но че обмисля 
възможността за присъединяване към 
тях за в бъдеще;
в) правилата за допускане и права и ста­
тус на допуснатите лица, справедливо 
третиране и интеграция на законно 
пребиваващите чужди граждани, образо­
вание и обучение, мерки срещу расизма 
и ксенофобията;
г) установяването на ефективна и пре­
вантивна политика срещу незаконната 
миграция, контрабандата на мигранти и 
трафика на хора, включително въпроса 
за начините за борба срещу мрежите 
от контрабандисти и трафиканти и за 
закрила на жертвите на такъв трафик;
д) връщането при хуманни и неуронва­
щи достойнството условия на лицата, 
пребиваващи незаконно, включително 
насърчаването на тяхното доброволно 
завръщане, както и обратното прие­
мане на такива лица, в съответствие с 
параграф 3;
е) в областта на визите – по въпросите, 
определени като такива от взаимен 
интерес, в рамките на действащите 
достижения на правото от Шенген;
ж) в областта на управлението на гра­
ниците и на граничния контрол – по 
въпросите, свързани с организацията, 
обучението, най-добрите практики и 
други оперативни мерки на място, и 
когато е уместно – оборудване, като се 
отчита възможната двойна употреба на 
такова оборудване.